Κύπελλο Ελλάδος χειροσφαίρισης ανδρών

Το **Κύπελλο Ελλάδας χειροσφαίρισης ανδρών** αποτελεί τον δεύτερο θεσμό στο ελληνικό χάντμπολ, μετά το πρωτάθλημα Α1 εθνικής. Διοργανώθηκε για πρώτη φορά την περίοδο 1982–83 από την Ομοσπονδία Χειροσφαιρίσεως Ελλάδος και από τότε διεξάγεται ανελλιπώς. Από την περίοδο 1998–99 έως το 2010–11 η τελική φάση της διοργάνωσης διεξήχθη σε μορφή Φάιναλ–4.

Η διοργάνωση του Φάιναλ–4 για την περίοδο 2009–10 σημαδεύτηκε από σοβαρά επεισόδια μεταξύ των οπαδών του Π.Α.Ο.Κ. και της ΑΕΚ εντός του «Χαλκιοπούλειου» κλειστού γηπέδου, αλλά και εκτός, στην πόλη της Λαμίας που είχε επιλεγεί ως διοργανώτρια πόλη, με αποτέλεσμα η διοργάνωση να ματαιωθεί. Οι δύο σύλλογοι (ΠΑΟΚ και ΑΕΚ) που αποτελούσαν το ζευγάρι του πρώτου ημιτελικού μηδενίστηκαν κι έτσι το ζευγάρι του δεύτερου ημιτελικού (Δούκας και Ε.Σ.Ν. Βριλησσίων) αυτομάτως προέκυψε ως το ζευγάρι του τελικού.

Λόγω υποχρεώσεων της Εθνικής ομάδας ο τελικός ορίστηκε να διεξαχθεί πριν το ξεκίνημα της επόμενης αγωνιστικής περιόδου. Τελικά με καθυστέρηση τεσσάρων μηνών ο Δούκας κατέκτησε το κύπελλο στις 11 Σεπτεμβρίου 2010. Από την περίοδο 2011–12, καταργήθηκε η διεξαγωγή Φάιναλ–4 στην τελική φάση της διοργάνωσης και επανήλθε από την περίοδο 2015–16 μέχρι την περίοδο 2017–18. Την περίοδο 2018–19 διεξήχθησαν ημιτελικοί σε διπλούς αγώνες και μονός τελικός. Την περίοδο 2019–20 η διοργάνωση δεν ολοκληρώθηκε εξαιτίας της Πανδημίας COVID-19. Από την περίοδο 2020–21 η τελική φάση του Κυπέλλου διεξάγεται ξανά σε μορφή Φάιναλ–4.

Πολυνίκης της διοργάνωσης είναι ο Φίλιππος Βέροιας έχοντας 6 κατακτήσεις.

## Οι τελικοί

## Σύνολο τίτλων
### Ανά σύλλογο

### Ανά πόλη

## Φάιναλ – Φορ
Έχουν διεξαχθεί 22 Φάιναλ–4 (1999–2011, 2016–2018, 2021-2026) στα οποία έχουν συμμετάσχει 19 διαφορετικές ομάδες.

### Ανά πόλη

## Διακρίσεις ομάδων
* Ο Δούκας έχει τις περισσότερες παρουσίες σε τελικούς **11**, ακολουθούν ο Ιωνικός Ν.Φ. και ο Φίλιππος Βέροιας με 9.
*Ο Φίλιππος Βέροιας έχει τις περισσότερες κατακτήσεις **6**, ακολουθεί ο Ιωνικός Ν.Φ. με 5.
*Η ΑΕΚ έχει το ρεκόρ συνεχόμενων συμμετοχών σε τελικούς **5** (2011–15), ακολουθεί ο Ιωνικός Ν.Φ. με 4 (1986–89).
* Ο Ιωνικός Ν.Φ. έχει το ρεκόρ συνεχόμενων κατακτήσεων **4** (1986–89), ακολουθεί ο Πανελλήνιος με 3 (2000–02).
*Ο Β.Α.Ο. έχει το απόλυτο με δύο στα δύο στις πρώτες δύο περιόδους του θεσμού (1983, 84).
*Ο Ολυμπιακός Σ.Φ.Π. / Όμιλος Ξυνή δεν έχει ηττηθεί ποτέ σε τελικό.

## Διακρίσεις αθλητών

* Ο Αλέξης Αλβανός είναι ο πολυνίκης παίκτης με 7 τίτλους (2000, 2001, 2002, 2013, 2014, 2015, 2018) με 4 διαφορετικές ομάδες (Πανελλήνιο 3, ΑΕΚ 2, Π.Α.Ο.Κ. 1, Ολυμπιακό/Όμιλος Ξυνή 1).
* Ο **Κώστας Τσιλιμπάρης** έχει 6 κατακτήσεις με 5 διαφορετικές ομάδες (Δούκα, Αθηναϊκό, ΑΕΚ, Φίλιππο Βέροιας, Ολυμπιακό/Όμιλο Ξυνή)

## Πολυνίκες προπονητές

*Ο **Τάσος Δανήλος** (προπονητής) έχει καταφέρει την κατάκτηση 4 συνεχόμενων κυπέλλων με τον Ιωνικό Ν.Φ. (1986-89), ακολουθεί με 3 συνεχόμενες κατακτήσεις ο **Γιώργος Κρανάκης** με τον Πανέλληνιο (00-02)
* Ο **Γ. Κρανάκης** είναι ο πολυνίκης προπονητής, με 3 διαφορετικούς συλλόγους και 7 κατακτήσεις (Πανελλήνιος 3, Δούκας 2, Αθηναϊκός 2)
* Ο **Γ. Αρβανίτης** είναι ο πολυνίκης παίκτης και προπονητής, με 8 τρόπαια, έχει 5 ως παίκτης με τον Ιωνικό Ν.Φ. (1986, 87, 88, 89, 93) και 3 ως προπονητής με την ΑΕΚ (2009, 13, 14)

## Δείτε επίσης

* Πρωτάθλημα Ελλάδας χειροσφαίρισης ανδρών
* Πρωτάθλημα Ελλάδας χειροσφαίρισης γυναικών
* Κύπελλο Ελλάδος χειροσφαίρισης γυναικών

## Παραπομπές


## Εξωτερικοί σύνδεσμοι
* Η λίστα των τελικών κυπέλλου από την επίσημη ιστοσελίδα της ΟΧΕ
* Κυπελλούχοι Ελλάδας - ιστότοπος ΟΧΕ